సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
5 బ్యాంకుల ఎన్పీఏలే రూ.46 వేల కోట్లు
దేశంలో 22 వరకు ప్రభుత్వ రంగ సంస్థల కార్యకలాపాలపై రిజర్వుబ్యాంక్ ఇండియా డేగకన్నువేసింది. ఈ బకాయిలను కనిపెట్టి వాటి వసూళ్లకు రిజర్వు బ్యాంక్ ఆఫ్ ఇండియా దిద్దుబాటు చర్యలతో కూడిన కార్యాచరణ ప్రణాళికను చేసింది
Samayam Telugu | Updated:
May 30, 2018, 02:54PM IST
దేశంలోని ఐదు పెద్ద ప్రభుత్వ రంగ సంస్థల్లో అంచనా కంటే ఎక్కువగా రూ.46వేల కోట్ల మేర మొండి బకాయిలు ఉన్నట్లు రిజర్వు బ్యాంక్ ఇండియా ఆడిట్‌లో తేలింది. ఈ ఏడాది మార్చి 31వ తేదీతో ముగిసిన ఆర్థిక సంవత్సరం చివ‌రికి బ్యాంకుల బకాయిలను ఆడిటర్లు లెక్కించారు. పెద్ద బ్యాంకుల జాబితాలో ఐడిబిఐ లేనన్పటికీ, ఈ బ్యాంకు మొండి బకాయిలు రూ. 56వేల కోట్లకు చేరడం గమనార్హం. బ్యాంకులను ఆడిట్ చేయడం వల్ల పై మొండి బకాయిలు బయటపడ్డాయి. ప్ర‌భుత్వ రంగ‌ బ్యాంకులు తీవ్రమైన నష్టాల్లో ఉన్నాయని తేలింది.
దేశంలో 22 వరకు ప్రభుత్వ రంగ సంస్థల కార్యకలాపాలపై రిజర్వుబ్యాంక్ ఇండియా డేగకన్నువేసింది. ఈ బకాయిలను కనిపెట్టి వాటి వసూళ్లకు రిజర్వు బ్యాంక్ ఆఫ్ ఇండియా దిద్దుబాటు చర్యలతో కూడిన కార్యాచరణ ప్రణాళికను చేసింది. ఈ బ్యాంకుల నిరర్ధక ఆస్తుల విలువ గణనీయంగా పెరగడం ఆందోళన కలిగించే పరిణామం.
మొండి బకాయిలు పేరుకుపోయిన బ్యాంకులు తిరిగి పుంజుకునేందుకు ఆర్‌బీఐ నిర్దేశించిన ప్రణాళికను అమలు చేసినా నిలదొక్కుకోవడం కష్టమేనని ఆర్‌బిఐ మాజీ డిప్యూటీ చైర్మన్ ఎస్‌ఎస్ ముంద్రా చెప్పారు. మొండి బకాయిల వసూళ్లు న్యాయపరంగా, లాజిస్టిక్‌గా అనేక సవాళ్లను ఎదుర్కొనే ప్రక్రియగా మారింది.